GANA 
1000 


Oke Take Away 


Nos Special pa 

ick arinara cu spaghetti 
rni 


FLORIN .. 


Pedido: BRIYANDO FUERTE e TRECIENDO CLARIDAD 
747-0505 Diamars 13 2023 


Ilegalnan a purba 
drenta cu droga 


DOS CURPA SIN 
BIDA DI ILEGALA | 
PEGA BAO BARANCA |. 
NA VADERPIET > 

A logra scapa 3 


SCOL PROTESTANT TA E UNICO INSTANCIA AUTORIZA 
(BEVOEGD GEZAG) PA SERA JOHN WESSLEY COLLEGE 


AUA Airport attends 
Connect New World 2023 |. 


First regional air service 
network conference 


Problema 5 BEEE di 

di famia a MA MIKE EMAN NO | 

termina na yu, ¡EMO TIN HONOR NI 

detencion E DIGNIDAD 

di eas dama te o po Brasando Benny Sevinger kende recien 
histerico EN > E € % a wordo condena pa corupto 

GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 
Tira e coupon aki den buzon na oficina di Solo di Pueblo na Sta Cruz 110, solamente entre 2or di atardi cu 4or di atardi. 


A os vaer watee tne 


Adreso tee e 


1000 florin 


CEETTTTTTTITTTT 


Celular 


no.nsoo.... 


E-mail: 


1000 florin 


BUSCANDO UN MIHO BIBA; A TERMINA FATAL PA 
VARIOS PERSONA CU A PURBA DRENTA ARUBA 
ILEGAL VIA COSTA 


Vader Piet - For di oranan 
trempan di mainta 
polisnan a mobilisa e 
area di Vader Piet, pues 
direccion e barancanan 
unda ilegalnan a wordo 
baha un caminda super 
peligroso. 


E capitan sea tawata sa 
of no tawata sa unda di ki 
situacion e lo ta bahando 
e personanan, cu ariba 
dje segun informacion no 


oficial tin basta droga cu 
nan. 


Tur esaki aparentemente 
lo a pasa for di oranan di 
marduga. 


Den oranan di mainta, 
polis a bin haya un of mas 
persona ilegal herida, 
y asina poco poco a bin 
haya un miho bista di un 
drama cu tawata bezig 
pasando bou tur hende 


nan nanishi. 


Mas leu a bin haya un of 
mas hende wanta na e 
baranca skerpinan y aki 
ta unda brandweer mester 
a wordo avisa pa yuda nan 
subi prome cu lama bay cu 
nan. 


Helicopter tambe a wordo 
avisa, y durante vuelo lo a 
bin señala un mas curpa 
sin bida. E problema 
tawata unda e curpa/nan 
a bay pega ta bou den e 


barancanan. Esakinan ta 
forma manera semi grot, 
pero bou lama. 


Na e sitio por a tuma nota 
di autoridadnan halto, 
tambe Paramediconan y 
Bomberonan. 
Paramediconan a wordo 
pidi pa duna asistencia na 
e personanan cu tawata 
den mal estado o sea 
seriamente herida. 


Algun lo a wordo 
transporta cu 


transportwagen pa un 
warda of pa Guarda Nos 
Costa. 


Poco a bin logra saca e 
curpanan. Lo por ta trata 
di 3 curpa, no ta conoci 
e sexonan. Pues un soño 
pa yega Aruba y trata na 
haya un miho porvenir a 
termina den un drama, 
unda varios ser humano 
a perde nan bida door di 
drenta e isla na un forma 
ilegal. 


SAO. 

Hlegalnan a purba drenta cu droga 
Dos curpa sin bida di ilegal a pega 


bao baranca na Vaderpiet 
A logra scapa 3 


Den bon coordinacion cu 
otro departamentoban a 
logra rescata 3 persona. 2 
persona nan curpa tambe 
a ser saca for di costa. 
Alabez autoridad ta haya 
basta purun di droga y tur 
a wordo confisca. 


Tabata awe mainta pa 
08:15am cu personal 
di Fundacion Parke 
Nacional Aruba a bati 
alarma na Central di Polis 
cu un hende homber cu ta 
papia spaño a yega na un 
trahado di nan bisando 
cu madruga ela drenta 
Aruba ilegal y cu 2 di su 
compañeronan ta mal 
pega bou baranca. 


Mesora Central di Polis a 
cuminsa manda patruya, 
brandweer, personal di 
kustwacht y ambulans na 


e sitio. Na e sitio enberdad 
patruya ta informa cu nan 
ta wak dos hende homber 
bou di e baranca pero cu e 
situacion di e lama ta hopi 
malo y dificil pa nan mes 
rescata nan. 


Personal di helicopter di 
Cuerpo Policial a logra 
maniobra y saca e dos 
hombernan aki. Mesora 
e personal di helicopter a 
sigi busca y un poco mas 
panort ta wak 2 curpa sin 
bida ta drief y basta purun 
preto. 


Pa e helicopter di polis 


tawata practicamente 
imposibel pa sacanan. 
Mesora personal di 
bombero den bon 


coordinacion ta logra baha 
y saca e dus curpanan 
sin bida plus e purun cu 


probablemente tin droga 
aden. 

Bo por bisa den un bon 
coordinacion a usa tambe 
e helicopter di Kustwacht 
pa keda monitor e 
situacion for di lama. 


E 3 personan a wordo 
trata door di personal 
di ambulans y despues 
di tratamento nan a 
wordo deteni y hiba 
warda pendiente mas 
investigacion. 


E purun nan tambe 
a wordo confisca y lo 
habrinan pa haci e testnan 
necesario pa wak ki sorto 
di droga tin den nan. 


Cuerpo Policial ta manda 
palabra di profundo 
condolencia na famia di e 
fayecido. 

Scol Protestant ta e unico instancia 
autoriza (bevoegd gezag) pa sera John 
Wessley College 


Nos kier clarifica y duna 
un tiki mas splicacion, 
pa motibo cu nos a ripara 
cu ta wordo specula hopi 
den media tocante ken 
ta e instancia autoriza y 
tambe pakiko a dicidi pa 
sera John Wesley Col- 
lege. 

Mester enfatisa cu e de- 
cision aki no tawata 
uno facil pa e directiva. 
Sinembargo, directiva, 
despues di a analysa tur 
e hechonan, no por a hasi 
otro cu tuma e tristo de- 
cision pa sera John Wes- 
ley College. 

Nos ta elabora ariba e 
autorizacion di SPCOA y 
e hechonan cu a conduci 
na e decision akibou. 
Pakiko SPCOA ta e in- 
stancia autoriza (bev- 
oegd gezag): 

1. SPCOA como in- 
stituto di enseñanza ta 


un fundashon (stichting) 
y como tal ta ricibi fondo 
di subsidio di gobierno; 
5, A base di e statu- 
utnan di SPCOA e di- 
rectiva tin e manejo di e 
fundashon y ta, teniendo 
na cuenta e statuutnan 
aki, autoriza pa efectua 
tur e actonan di manejo 
y direccion, cual ta cai 
dentro di e proposito di e 
fundashon. 

E decishon di directiva 
pa cu JWC ta basa ariba 
investigashon valido y 
di confianza en cooper- 
ashon cu partidonan ex- 
terno. 

E investigashon aki tin 
tres componente: 

i; Na prome lugar 
a constata, investiga y 
documenta irregulari- 
dadnan pa cu e control 
di calidad di enseñanza 
manera ta ancra den ley 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 12 June 2023 Merdia 


Sorteo # 3939 


7665 
2739 


| 8234 | 
=. az 
Sorteo #3939 


Sorteo # 3939 


C Sono | 
[Ope Jackpot] 
[Of Match a> 
omana U 
M Atl 1200] 


Proximo Jackpot | 


190.000,- 


5688 [oA EO} 


BIG 
| 
rteo 


So # 1995 


Sorteo # 3939 


7113 
[Aries | 
C 


one] 
O CE 
| —ofx match 4} 

C okanso O] 


(2 afl. 390.000,- 


Proximo Jackpot 


290.000,- 


y maneho di SPCOA. 


Como ehempel nos por 
mencioa dos punto di 
atencion: 

- E maneho di 
aceptashon na MAVO 

- Derecho pa forma 
klasnan 


a. Na di dos lugar a 
investiga e cantidad di 
alumno na e scol. Manera 
por wak den e tabel aki, 
e cantidad di alumno a 
keda baha drasticamente 
desde aña escolar 2016- 
2017 te cu awor: 

Cantidad di alumnonan 


per 1 
augustus: 

o 2016-2017: 227 
o 2017-2018: 159 
(0) 2018-2019: 165 


kiermen no por desvia di 
esaki. 


Desde aña escolar 2022- 
2023 John Wesley Col- 
lege mester a opera sin 
un klas di vierde (4e) 
mavo, pa motibo cu no 
tin suficiente alumno 
pa por forma un mavo 4 
klas. 


A base di e cifranan di e 
cantidad di alumno por 
hasi un pronostico tambe 
pa e siguiente klasnan pa 
e añanan venidero y bo 
por wak cu e scol ta keda 
cu e problema pa jena e 
klasnan. 


Lastimamente mester a 
jega na e conclusion cu 
e no ta factibel pa tene e 


schoolfonds actividad- 
nan, etc. 

Menos alumno ta nifica 
menos subsidio. Pero 
menos alumno no nec- 
esariamente ta nifica cu 
e gastonan ta bira hopi 
menos. Esaki ta conduci 
cu si a tene e scol habri, 
lo mester a hisa e ouder- 
bijdrage na un suma cu 
no ta razonabel. 


Manera a menciona an- 
teriormente, e no tawata 
un decishon facil pa e di- 
rectiva y pa e Directora 
General, pero e tawata 
un decision necesario 
paso cu e cantidad limita 
di alumno lamentable- 
mente, e no ta factibel fi- 
nancieramente pa tene e 
scol habri. 


SOLO- 


SN A 

Secretario General di 
MEP ta condena e hecho 
con lider di e partido berde 
esta AVP ta brasando 
Benny Sevinger na un 
manera incondicional 
cabando cu honor, moral y 
dignidad di un pueblo. 


Recien Benny Sevinger a 
wordo condena pa hues 
den e caso di corupcion di 
mas grandi den historia 
di Aruba. Hues a reparti 
11 aña di prison total 
na Beny Sevinger ex 
minister di AVP y henter 
su gang di amigo e famia. 
Asina a incaute (kita) 2.4 
miyon florin cash cual 
tabata riba un cuenta di 
banco na Curacao riba 
nomber di Susebeek, e 
man drechi di Benny. No 
por kede sin menciona e 
transferencianan di mas 
di 100 mil cu Fundacion 
Berde di Benny tabata 


SO 

Secretario General di MEP: 


MIKE EMAN NO TIN HONOR NI DIGNIDAD 


Mike Eman brasando Benny Sevinger kende recien a 
wordo condena pa corupto 


ricibi di cual Benny 
tabata mal uza e placa di 
sponsernan di campafia 
pa uzo priva pa su mes y 
famia. Alabes por corda 
con fiscal a splica hues 
cu ta comproba cu un 
hotel a paga 8000 dollar 
pa fiesta di yiu di Benny. 
Sin menciona e tereno di 
Gaby Werleman otro ex 
candidato di AVP kende 
tabata consehero di Benny 
kende a haña tereno na 
Eagle y mesora a bende 
esaki pa 3.5 miyon dollar, 
casi 7 miyon florin. 
Asina Benny di AVP a 
mobilisa su piezanan pa 
yega na fondo a traves di 
corupcion. Tur esakinan 
ta para den rekisitor di e 
caso di Avestruz. 


Mike Eman a invita 
militancia di AVP pa 
celebra Benny su condena. 
No obstante cu hues a 


condena Benny Sevinger 
cu 1 aña di prison y a 
kita pertenencianan di 
diferente amigo kendenan 
tambe ta forma parti 
di e “CLAN” y e caso di 
corupcion aki Mike Eman 
a invita su votadonan 
“berde” pa bay celebra na 
cas di partido. Celebra e 
hecho cu Benny a haya 
solamente 1 aña cera. 
Segun Mike e ta algo pa 
celebra. Mundo riba su 


cabes! Algo nunca bisto 
y te hasta incompredibel. 
Esaki a causa un kiebro 
den AVP, cual partido 
ta den un momento di 
autodestruccion. Mike 
Eman sinembargo no por 
atende ni cu su propio 
problema interno di 
partido. Awor Mike kier 
busca bida politico cu 
BBO “aan de grens” y John 
Wesley College hungando 
su politica bieu y aticua. 


Mike Eman ta sinonimo 
di un persona sin honor, 
sin dignidad, sin moral y 
O curashi. Pues, cuminsa 
tuma decision den bo 
propio partido pa resolve 
bo problemanan interno 
prome bo pensa pa haci 
payasada comokiera cu 
pueblo a perde confiansa 
totalmente den liderazgo 
di AVP y partido AVP. 
Mike Eman un lider den 
neutral! 


100% Student Campaign di Aruba Bank 


Aplica pa Cuenta di Studiante y participa pa gana AWG 3,000,- 


2 di juni 2023 - Aplica 
awe mes pa un Cuenta di 
Studiante y participa pa 
gana AWG 3,000,- cu e 
100% Student Campaign 
di Aruba Bank 


Tur studiante cu no tin 
Cuenta di Studiante na 
Aruba Bank por aplica aki: 
https://www.arubabank. 
com/student-100 


Campaña ta valido te cu 
14 di juli, 2023. Ganador 
lo wordo anuncia durante 
e siman di juli 17, 2023. 


Pa asistencia pa aplica 
online por bishita nos 
Digital Lounge na un 


di nos sucursalnan na 
HATO, Camacuri of San 
Nicolas, y un di nos Digital 
Ambassadors lo asistibo. 


Pa mas informacion por 


yama 527-7777. 


ANUNCIO 


SETAR ta informa cu durante e periodo di 12 
di juni 2023 pa 19 di juni 2023 lo upgrade 
Airties Accesspoints y STB's. Durante e 
periodo di upgrade e servicio di Wi-Fi y IPTV 


lo por wordo impacta. 


Nos disculpa pa cualkier inconveniencia. 


T) SETAR 


SUL. Diamars 13 Juni 2023 


MINISTER ENDY CROES A RICIBI PRESENTACION 
DI PROYECTO NOBO DI DEPORTE PA SCOL 
PREPARATORIO Y BASICO 

: Durante siman, Minister 
Endy Croes a reuni cu 


Minister Endy Croes a 
indica cu e tabata un bon 


Sr. Mario Wester y Sr. 
Anthony Wever, ambos 
ta docente di Movecion 
y Salud na scol basico. 
Sr. Wester y Sr. Wever 
a presenta diferente 
proyecto bunita, entre 
otro, pa  engradece 
Weganan Escolar y un 
plan di deporte pa scol 
preparatorio y basico te 
cu klas seis. Mandatario 
di Deporte ta aprecia e 
iniciativa y ideanan nobo. 


reunion unda a dialoga 
den detaye di algun idea 
cu a keda presenta. 


Minister Endy Croes 
a compromete cu lo 
trata e proyectonan aki 
cu ekipo di IBiSA pa e 
proximo ana escolar tin 
un “doorlopende lijn” den 
entrenamento, deporte, 
movecion y salud di scol 
preparatorio te cu scol 
basico. 


Polis a stop algun hoben cu probablemente lo 
tawata bay horta banda di hotel 


J.E. Irausquin Boulevard - Diadomingo mey anochi polis a bay haci un 
control altura di un high rise hotel, unda cu for di oranan mas trempan 
algun empleado a mira algun hoben haciendo sospechoso. 


Locual cu esnan a mira, lo ta cu e 3 hobennan lo tawata cana wak e 
autonan, of buscando cos pa horta. Sea por tawata pa horta un auto 
mes, of si haya un auto habri horta cos for di paden di dje. 


Polis a logra topa cu nan, y a wanta tur tres. Pues no a haya nada 
aribanan, pues ya no tin algo pa por a detenenan. 


Si agentenan a hala nan atencion, pa e biaha aki. 
Ultimo dianan ladronicia di auto a lanta cabes, pues sea alerto y ki 


movecion straño bo mira avisa polis mesora door di yama e number 
100. 


af MeT 
Diamars 13 Juni 2023 SMO 


MINISTER ENDY CROES TA FELICITA E GANADONAN 
DI WEGANAN ESCOLAR 2023 

Diabierna anochi, durante ceremonia di 
clausura di Weganan Escolar 2023 a reconoce 
e scol-, alumno- y docentenan cu a destaca den 
diferente disciplina y categoria. 

Minister Endy Croes, Vice Presidente 
di Parlamento Raymond Kamperveen y 
Parlamentario Alvin Molina a haci entrega di e 
medaya y trofeo na e ganadonan. 


Hungado mas valioso 

Disciplina: scol: 

nomber: 

i Badminton A — Mescla 

Colegio Sagrado Curason 

2, Badminton B — Mescla 
Colegio Sagrado Curason 

Hoepelman 

3: Badminton C — Mescla 
Colegio Arubano Sebastian Brown 

4. Basketball B — Mucha Homber 

Colegio Sagrado Curason Cyler (Kyler) 

Arends 

5. Basketball C — Mucha Homber 

Colegio San Augustin Kioni Labasti 

6. Volleyball B — Mucha Muhe Colegio 

Sagrado Curason Aliyah Harms 

z Volleyball C — Mucha Muhe 

Arubano Tara van Trikt 

8. Volleyball C — Mucha Homber 

Colegio Nigel Matthew Thelion 

Coutinho 

9. Futbol B— Mucha Homber Sint 

Franciscus College Jayron Geerman 

10. Futbol B — Mucha Muhe 

Pius X School Dariella Leerdam 

11. Futbol K — Mucha Muhe 

Arco Iris Kleuterschool Rosevienly Simon 

12, Futbol K — Mucha Homber Mon 

Plaisir Basissschool Dayson Dreischer 

Docentenan di Aña: 

Categoria Scol Preparatorio Femenino: 

Arco Iris Kleuterschool Sra. Gabriela Lopez 

Categoria Scol Preparatorio Masculino: 

Cacique Aterima Kleuterschool Sr. Kevin 

Regales 

Categoria Scol Basico Femenino: 

Pius X School Sra. Audrey “Shama” 

Maduro 

Categoria Scol Basico Masculino: 

Colegio Sagrado Curason Sr. Elmerlindo Robles 

de Medina 

Categoria Scol Avansa Femenino: 

Colegio Arubano Sra. Yonina Sint Jago 

Categoria Scol Avansa Masculino: 

Colegio Nigel Matthew Sr. Johnny “Johnnito” 

Winterdaal 

Scolnan di Aña 

Scol di aña preparatorio: 


Jaymian Tromp 


Joshua 


Colegio 


ï. luga: Arco Iris Kleuterschool 
5, luga: Mon Plaisir Kleuterschool 
3. luga: Cacique Aterima Kleuterschool 


Scol di aña Scol Avansa: 
1. luga: Colegio Arubano 


2. luga: 
Nigel Matthew 
3. luga: Colegio San 
Augustin 


Colegio 


Scol di aña scol 
basico: 

1. luga: Colegio 
Sagrado Curason 

2. luga: Scol Basico 


Washington 

3. luga: Pius X 
School 
Minister Endy Croes ta gradici IBISA, 


Ministerio di Ensefiansa y Deporte, FFD, FLPD, 
SSA y Gabinete Wever — Croes II cu a inverti 
y haci Weganan Escolar 2023 posibel. Tambe, 
mandatario di Enseñansa y Deporte ta gradici 
directivanan di scol, cabesante y docentenan 
di gym pa sostene e proyecto. Danki na tur 
e alumnonan cu a participa y engrandece 
Weganan Escolar 2023. 

Prome Minister Evelyn Wever-Croes: 


PROME MINISTER TA FELICITA PARLAMENTO HUBENIL 


CU NAN DI 20 ANIVERSARIO 
"Mi ta kere den e grupo aki y den e preparacion cu nan 
tin pa nos hobennan" 


A IS des. 


Evelyn Wever-Croes 
tabata tin e honor di ta 


A 
Diasabra anochi na Fort 
Zoutman, a tuma luga 
e celebracion di e di 20 
aniversario di Parlamento 
Hubenil. Prome Minister 


presente, na unda el a 
felicita y gradicinan pa cu 
e logro aki. 


Prome Minister a indica 
di ta orguyoso di e trabou 
cu Parlamento Hubenil 


ta bin ta eherciendo pe 
ultimo añanan, na unda 
ta prepara nos hobennan 
di 12 pa 23 aña, no 
solamente pa nan por 
bira un Parlamentario 
of Minister, sino pa nan 
ta bon prepara y bon 
representa pa cualkier 
oportunidad laboral of 
personal den futuro. 


Mirando e trabou grandi 
cu Parlamento Hubenil 
a haci den e ultimo 20 
añanan, y e interes di e 
hobennan pa cu cierto 
temanan manera medio 


ambiente, enseñansa y 
social, Prome Minister a 
bin cu e inciativa di invita 
Parlamento Hubenil 
pa bira un stakeholder 
hubenil oficial di 
Gobierno. E iniciativa aki, 
ta duna e hobennan aki e 
oportunidad pa presenta 
nan puntonan dilanti na 
mesa di Gobierno, riba 
temanan cu nan ta sinti 
ta toca na nan. Mesun 
importancia cu Gobierno 
ta duna na e puntonan di 
stakeholdersnan manera 
ATIA, AHATA y Camara 
di Comercio, lo duna 


tambe na Parlamento 
Hubenil. 
"E ta importante pa 


nos como gobernante 
scucha nan  puntonan, 
mirando cu e trabou cu 
nos ta eherce awor, ta 
den preparacion pa nan 
tuma over den futuro. Mi 
ta kere den e grupo aki y 
den e preparacion cu nan 
tin pa nos hobennan. Mi 
ta felicita nan pa e bon 
trabou y desea nan hopi 
exito den future,” Prome 
Minister a expresa. 


Futbolista Vanessa Susanna a bishita Minister Thijsen 


Den Haag — Minister Plenipotenciario mr. Ady Thijsen recientemente a ricibi 
bishita di Vanessa Susanna, futbolista di origen Arubiano cu ta hunga riba nivel 
di “ere divisie” pa e team di futbol di damas di ADO Den Haag. 


Susanna a firma un contract di 1 aña cu ADO Den Haag. Na 2015 ela bai di 
Saestum pa PSV y despues a sigi su carera profesional na diferente club manera 
Anderlecht, London City Lionesses, Hellas Verona y KAA Gent. 


Vanessa Susanna ta forma parti di e Seleccion Nacional Damas di Aruba. 

Minister Thijsen a bisa cu Aruba ta hopi orguyoso riba su talentonan deportivo cu 
no unicamente na cas, pero tambe ta sobresali den exterior. Por ultimo Minister 
Thijsen a desea Vanessa Susanna tur clase di exito den su carera como futbolista 


professional. 


Nota pa redaccion: E potret ta cortesia di Arubahuis 


Diamars 1 ni 202 


Pag. 9 


AUA Airport attends Connect New World 2023 


First regional air service network conference 


The Aviation Business 
Development team of the Aruba 
Airport Authority N.V. (AAA) 
recently attended the first 
Connect New World conference 
held in Santo Domingo, 
Dominican Republic. A three-day 
conference geared specifically to 
route development in and for the 
Americas and the Caribbean. Mrs. 
Barbara Brown, Chief Revenue 
Development & Communications 
Officer and Mrs. Jo-anne Meaux- 
Arends, Aviation Business 
Development Executive, on 
behalf of AAA, joined airlines, 
airports, and tourism decision 
makers to connect and drive the 
future of aviation in the specific 
region. 


The conference was hosted by 
the Ministry of Tourism of Santo 
Domingo, Vinci Airports and 
Santo Domingo Airport together 
with various sponsors and 
partners of the event. AUA Airport 
was one of the event partners 
at this inaugural Connect New 
World in the region. 


Connect New World provided 
AUA Airport the opportunity 
to meet with several industry 
partners which support AUA 
Airport’s aviation business 
development activities. In 
addition, the conference brought 
opportunities for creating new 
and further developing existing 
networks. 


“More than 15 meetings were held 
with airports, airlines, industry 
suppliers, and FBO charter 
companies. These meetings 
presented new opportunities and 
insights within the industry in the 
region and most importantly to 
help foster existing relationships 
with our airline partners and 


forge new ones within the 
aviation industry”, said Mrs. 
Meaux-Arends. “During the 


event a long-pursued route was 
finally crystallized and will result 
in a new route for the airlift to 
and from Aruba, which will be 
announced at the end of this year. 
Other new airline partners shared 
their future strategic vision which 


includes possible operations to 
and from Aruba in 2024 or 2025. 
Existing partners also shared 
additional frequencies that will 
be included in the upcoming 
winter season 2023/2024 and 
beyond.” 


Mrs. Brown: “With its 
considerable size and its regional 
focus Connect New World has 
proven to be a perfect fit for 
AUA Airport where airline and 
industry partner relationships 
can continue to be nurtured in 
an intimate and relaxed setting. 
Meetings with the right teams 
of airlines and industry partners 
has initiated new connections 
and grown current connections 
even further for AUA Airport. 
The event itself is also the perfect 
opportunity for an island nation 
in the Caribbean, this time being 
the Dominican Republic, to show 
case itself within the region as a 
tourism destination.” 


During the conference several 
keynote speaker presentations 
along with panel discussions 
with leaders in the industry were 
held, and air service development 
master classes were provided. 
The industry topics that were 
discussed were related to subjects 
such as opportunities for Low- 
Cost Carriers in the Americas, 
regional connectivity, and 
ensuring sustainable tourism. 


Connect New World is set to 
become the newest air service 
development networking 
conference geared especially to 
the Caribbean and Latin America 
region. AUA Airport is proud to 
have been part of this inaugural 
conference held in the Dominican 
Republic as an event partner and 
looks forward to attending more 
of these in the future. 


About AUA Airport 

AUA Airport is one of the busiest 
airports in the Caribbean 
region, with 22 different airlines 
operating into Aruba contributing 
to processing over 2.5 million 
passengers per year and 
providing air service to 22 cities 


and 34 non-stop destinations 


worldwide. AUA Airport’s 
markets served comprise of 79% 
from the United States & Canada, 
12% from Latin America, 5% 
from Europe, and 4% from Dutch 
Caribbean, year to date, April 
2023. AUA Airport attributes this 
to the island’s stable economic 
and political climate, hospitable 
and multilingual population, and 
safe environment. AUA Airport’s 
aspiration is to become one of 
the most Sustainable, Safe, and 
Future Proof airports of the Latin 
America & Caribbean region, 


providing a trusted workplace, 
modern airport facilities and 
excellent customer service which 
reflects Aruban hospitality, 
contributing to a prosperous 
future for Aruba. 


Learn more about what’s 
happening at AUA Airport by 
visiting www.airportaruba. 
com and connect with AUA 
Airport on Twitter.com/ 
Aruba_Airport, Facebook.com/ 
ArubaAirport, Instagram.com/ 
arubaairport/ and Linkedin. 
com/ArubaAirport. 

ORANJESTAD — Dialu- 
na mainta Minister di 
Turismo y Salud Publico 
sr. Dangui Oduber con- 
huntamente cu Minister 
di Enseñansa y Deporte 
sr. Endy Croes y dr. Bu- 
sari a bishita Colegio 
Sagrado Curason. Esaki 
ta e scol ganado di e We- 
ganan Escolar cu a tuma 
luga algun tempo atras. E 
scol aki ainda no ta for- 
ma parti di e programa di 
Scol Saludabel pero si ta 
aplica un bida saludabel 
na su alumnonan. 
Ministerio di Salud Pu- 
blico ta e iniciador di e 
programa di Scol Salu- 
dabel. Minister Oduber 
sigur ta sostene e pro- 
grama aki cu ta wordo re- 
alisa conhuntamente cu 
Ministerio di Enseñansa 
y Ministerio di Asun- 
tonan Social. 

E programa di Scol Sa- 
ludabel ta forma parti di 
e Plan Nacional di pre- 
vencion di malesanan no 
transmisibel. Minister 
Oduber ta kere firme- 
mente den campañanan 
di prevencion, mas aun 
ora e ta cuminsa na nos 
muchanan cu ta e futuro 
di mañan. 

Pa es motibo e manda- 
tario a presenta na Co- 
legio Sagrado Curason 
cu brochure nan educa- 
tivo y informativo pa e 
muchanan. Pa asina nos 
muchanan tene na cuen- 
ta kiko nan ta consumi y 
tambe e importancia di 
haci actividadnan fisico 
manera ehercicionan di- 
ario of practica deporte. 
Actualmente tin 10 scol 
cu ta participando acti- 
vamente na e programa 
Scol Saludabel, Minister 
Oduber ta keda optimista 
cu pronto lo bay logra e 


Minister Dangui Oduber 
A BISHITA COLEGIO SAGRADO CURASON PA 


PROMOVE MUCHANAN SALUDABEL 


meta pa haya participa- 
cion di tur e scolnan na 
Aruba den e programa 
aki. 

Minister Oduber kier a 
gradici y docentenan y 


e alumnonan di Colegio 
Sagrado Curason cu a sa 
di ricibi su persona cal- 
urosamente. Tambe ta 
gradici Colega Minister 
Endy Croes y dr. Busari 


cu a compaña nos na e 
scol y comparti informa- 
cionnan importante. 

E meta ta pa tin un comu- 
nidad mas saludabel, mas 
consciente di loke nan ta 


consumi y mas participa- 
tivo na actividadnan de- 
portivo. Un comunidad 
saludabel lo resulta den 
un comunidad mas vital 
y mas productivo. 

KICO PA HACI DURANTE 
Y DESPUES CU UN 


Problema di famia a 


HORCAN CABA DIPASA termina na detencion di un 
dama histerico 


ARUBA- 12 juni 2023. 
Es cu sigui e consehonan 
duna pa Departamento 
di Salud Publico den co- 
laboracion cu Bureau 
Rampenbestrijding riba 
preparacion pa tempo- 
radad di horcan stap pa 
stap, por ta sigur di lo ta 
miho prepara cu es cu no 
prepara. 


Mas serca un horcan ta 
yegando, mas y mas nos 
lo cuminsa scucha, mira, 
tende y sinti su efectonan. 
Durante pasada di un 
horcan ta importante pa; 
. Permanece paden 
den e espacio cu a ser 
asigna pa pasa durante 
horcan 

. Scucha y sigui in- 
stancianan official mane- 
ra Bureau Rampenbestri- 
jding of Gobierno pa 
noticia veridico 

° Den caso cu mes- 
ter bandona cas pa cues- 
tion di siguridad, haci 
esaki hunto pa un locali- 
dad mas serca posible, 
manera serca un bisiña of 
un famia cuta biba serca. 
. Corda hiba e tas 
di emergencia semper tur 
caminda unda cu e famia 
bay. 


Net despues di horcan 

. Keda informa door 
di sigui informacion duna 
pa instancianan conserni 

. Evita subi auto y 
mobilisa riba caretera si 
no ta nesesario, especial- 
mente unda tin camind- 
anan of edificionan inun- 
da. 

° Duna prome ausi- 
lio na es cu por tin mester 
di esaki. 

. Cana cu cautela 
rond di cas y inspecciona 
si tin tubo di gas, meter di 
awa of waya di coriente cu 
por a kibra. Cera of desco- 
necta esakinan si por. 

. Percura prome pa 


bo mes y bo famia ta ‘safe’ 
despues por yuda esnan 
den sercania cu porta 
mester ayudo. Den caso di 
EMERGENCIA yama 911 
of 100. 


Dianan cu ta sigui despu- 
es di horcan. 

Despues di pasada di un 
hocan e proseso di res- 
tauracion ta cuminsa, 
restauracion di no unica- 
mente lokual ta material 
pero tambe restauracion 
emotional. Pa hopi exper- 
encia un horcan por ta un 
acontesimento traumatico 
of tristo pa cual motibo 
ta importante pa scucha 
otro y brinda un schouder 
pa yora y desahoga ora ta 
nesesario. 


Pa lokual ta restauracion 
di propiedad y vivienda, 
sea cuidadoso na mo- 
mento di haci limpiesa 
paden y pafo di cas. De- 
shaci di tur alimento cu 
por ta presenta un peligro 
pa salud di bo mes y bo 
famia manera cuminda cu 
a muha cu awa di yobida 
of cu a ‘defrost’. 


Tambe kita for di den ca- 
minda materialnan kibra 
y peligroso manera glas, 
palo y mas. 


E dianan despues di pas- 
ada di un horcan, por ta 
dianan dificiel yena di 
angustia y inseguridad. E 
miho conseho ta pa busca 
refugio, consuelo y sosten 
serca famianan sercano. 


Pa mas informacion like 
nos Facebook page Direc- 
tie Volksgezondheid DVG 
Aruba, Follow nos riba In- 
stagram  directie_volks- 
gezondheid_aruba, subi 
nos website www.dvg.aw, 
yama nos na 5224200 of 
mail nos na servicio(Odvg. 
aw 


Paradera - Diadomingo 
anochi rond di 8'or algun 
unidad di polis y tambe 
transportwagen a bay un 
adres na Paradera, unda 
cu un problema di famia a 
bay completamente for di 
man. 


Di atardi e problema lo a 
start. Polis a bay y logra 
calma e situacion e ora ey. 
Pero esaki no a dura largo 
debi cu manera a bira scur, 
e dama problematico a 
bira super histerico. 


Aki ta unda cu den oranan 
di anochi, pa evita algo 
peor a opta pa detene e 
muhe cu tawata grita ma- 
sha hopi mes y manda me- 


nasa contra su famia. 


Polis a purba papia, pero 


envano y no a keda nada 
otro pa pone den boei y 
bay warda cu ne. 

Mr. dr. Rycond Santos do Nascimento 
Miembro independiente di Staten di Aruba 


Pakico Nel ta defende AVP: 


Corupcion Institucional 


Pober Nel a rabia masha hopi ora 
cu mi cuestiona su funcion nobo di 
comisario den WEB. Pa trankilisa 
su mes Nel a skirbi un avalancha 
di insulto y menasa riba su pagina 
di Facebook. Un hende a hasta 
comenta pa Nel cuida su presion 
halto! Enjoy e lectura... Anyways, 
loke a sorprende mi ta con el a sali 
na defensa di AVP cu e acusacion 
cu mi lo ta “un ladron di asiento”. 
El a sorprende mi pasobra Nel a 
siña Sciencia Constitucional na 
Bestuursacademie na Tilburg 
(1972) y supuestamente Nel ta 
compronde e sistema parlamen- 
tario. Pero en realidad ta comple- 
tamente logico cu Nel ta defende 
AVP, pasobra MEP y AVP a horta 
e poder di pueblo pa nan mes, 
lagando pueblo sin autonomia y 
sin democracia. Ta solamente un 
ciego no por mira cu MEP y AVP 
a crea un sistema politico cu ta 
mina e bon funcionamento di nos 
parlamento, departamentonan di 
gobierno y companianan estatal. 
P’esey e legado di MEP y AVP ta 
nada otro cu corupcion institucio- 
nal. 


MEP y AVP ta mina nos sistema 
parlamentario 

Nos Constitucion ta prescribi cu 
ta pueblo ta controla gobierno y 
ta aproba of desaproba nos leynan 
pa medio di su parlamentarionan. 
Pero MEP cu AVP a horta e poder 
di pueblo pa garantisa cu parla- 
mentarionan no por controla e 
maneho di partido den gobierno. 
P'esey nos tin un stempelpar- 
lement. Ta partido ta dicta e voto 
di parlamentarionan den Staten 
di Aruba. Ora cu un parlamen- 
tario no sigui e liña di partido e 
parlamentario por conta cu abuso 
di e poder enorme cu e partido 
a acumula. Djis puntra Marisol 
Lopez-Tromp, Mervin Wyatt-Ras 
of Daphne Lejuez kico nan expe- 
riencia tabata ora nan a sali for di 
MEP. 

Pero AVP no ta miho. Riba dia 17 


di april ultimo AVP a orkestra un 
partijraad pa corona Benny Se- 
vinger cu e bendicion di partido 
pa e keda den parlamento. Hasta 
un abogado di renombre manera 
Sjiem Fat a presta su mes pa sos- 
tene e show trociendo e berdad. 
Tanten MEP y AVP ta keda al- 
terna poder nunca nan lo permiti 
hopi espacio pa parlamentarionan 
pensa pa nan mes y vota segun 
nan consenshi. 


MEP y AVP ta mina nos aparato 
gubernamental 

E aparato gubernamental ta su- 
pose di traha na un manera 
rapido y bon pa brinda tur clase 
di servicio na nos ciudadanonan. 
Pero MEP y AVP a horta pueblo 
e posibilidad di disfruta di un 
servicio eficiente door di yena e 
aparato gubernamental cu nan 
compinchinan. E resultado ta cu 
hopi servicio no ta funciona na 
drechi. Djis mira DIP. Pa colmo 
MEP y AVP kier pa e proceduran- 
an den e aparato gubernamental 
keda malo, pa e ciudadano keda 
depende di e fabornan di un min- 
ister pa por ehempel un subsidio, 
permiso of tereno. E corupcion 
institucional aki a conduci na e 
corupcion personal y condena di 
Paul Croes pa soborno. E condena 
a caba di bira irrevocabel na feb- 
ruari ultimo. Dos luna despues 
hues den prome instancia ta dicta 
cu Benny tambe ta culpabel di 
corupcion (soborno). Atrobe nos 
por a mira un caso na unda pro- 
ceduranan no tabata transpar- 
ente, causando hopi ciudadano 
pa busca e minister pa yuda nan, 
simplemente pasobra e sistema 
no ta sirbi. Pero bao di maneho 
di MEP e corupcion ta sigui. Un 
estudio di Banco Central (CBA) ta 
indica cu corupcion a aumenta tur 
aña desde 2018. Na aña 2022 hopi 
ciudadano cu a participa a hasta 
admiti cu nan mes a paga soborno 
pa haya diferente servicio di gobi- 
erno. 


MEP y AVP ta mina nos sector 
semi-publico 

Esey ta trece nos na e sector semi- 
publico. Aki tambe MEP y AVP a 
haci un desaster. Na aña 2020 a 
sali un rapport cu ta mustra cu 
apesar cu MEP y AVP a haya mas 
cu trinta aña pa regla e profesion- 
alismo di e sector semi-publico 
hopi di e organisacionnan no ta 
cumpli ni cu e exigencianan mas 
minimo di integridad. Realidad ta 
cu MEP y AVP a crea un draaideur 
(revolving door) pa funcionnan 
halto den nos pais. Asina nan 
ta mantene un monopolio riba 
poder, influencia y placa. P’esey 
cada bes cu un di nan gana elec- 
cion ta cuminsa pone nan hen- 
denan den posicionnan clave te 
ora cu nan perde eleccion atrobe. 
Nos tur por a mira con e AVP-ista 
prominente, Frank Hoevertsz, a 
haya su mes bes tras bes den un 
“persecucion politico” den man 
di MEP: na aña 1993 y 2002 riba 
instigacion di Nel Oduber mes y 
ultimo bou maneho di señora Ev- 
elyn Wever-Croes. Pero e porta 
mester keda draai y asina a toca 
e MEP-ista prominente, Anthony 
Rojer, pa bira director di UTILI- 
TIES NV. Robert Maduro mester 
a drenta den entre otro Fundacion 
Lotto pa Deporte. Tempo cu RDA 
NV tabata cay bao di e cartera di 
Evelyn Wever-Croes su primo Ju- 
nior Croes mester a bira presiden- 
te di e hunta di comisario di RDA 
NV. Nel tambe a haya beurt den e 
wega aki. Prome pa bira comisario 
pa Setar NV y awo como comisa- 
rio den WEB NV. Ta obvio cu aki 
nos no ta trata cu un coincidencia, 
pero cu otro ehempel di corupcion 
institucional. 


E corupcion institucional di MEP 
y AVP ta empobrece nos pueblo 

Finalisando ta bon pa nos realisa 
cu Friends & Family di MEP y AVP 
ta keda haya nan recompensa di 
nan partidonan. Ta hopi placa di 


pueblo ta bay na paga compinchi- 
nan. Tambe ta bon pa realisa cu e 
consecuencia di e practica aki di 
MEP y AVP ta e falta di disciplina 
financiero di nos pais y e empo- 
brecimento di pueblo. Pa mantene 
poder MEP y AVP mester man- 
tene pueblo bobo y floho. P’esey 
nos a lubida cu nos ta un pueblo 
trahado cu semper a lucha pa sali 
pa dilanti. MEP y AVP ta manda 
e mensahe na nos hubentud cu 
no ta importa si bo ta esforsa bo 
mes pa bo educacion, ni tampoco 
ta importante pa bo traha duro 
pa bo bay dilanti. Basta bo vota 
pa nan, nan lo take care di bo. E 
resultado final ta cu mita di nos 
hendenan ta cobra un salario 
minimo pa trabao di henter un 
luna, mientras Nel ta haya mas cu 
un salario minimo pa djis un par 
di ora di reunion... 


Estan 


744-0444 

ORANJESTAD - Prome 
Minister Evelyn Wever- 
Croes ta felicita tur Fili- 
pino cu ta biba na Aruba y 
mundo henter cu e celebra- 
cion di nan di 125 aña di 
independencia di Spaña. 
Den e ultimo 20 añanan 
na Aruba, riba e fecha aki, 
ta hisa e bandera di Fili- 
pina na Wilhelmina Park, 
acompaña pa un acto cer- 


Prome Minister Evelyn Wever-Croes 


PROME MINISTER TA FELICITA E COMUNIDAD FILIPINO 
CU NAN 125 AÑA DI INDEPENDENCIA 


emonial protocolario. 
Prome Minister a expresa 
cu e comunidad di Filipina 
ta hopi conoci na Aruba pa 
ta hendenan servicial cu ta 
traha sumamente duro pa 
por progresa, y cu tin un 
curason grandi pa yuda 
otro. E ta un honor di por 
tin cada un di nan como 
residente aki na Aruba, 
yudando asina nos econo- 


mia desaroya. 

"Den nomber di Gobierno 
di Aruba, mi kier a felicita 
full e comunidad di Fili- 
pina riba e dia tan special 
aki. Danki na cada un di 


boso cu a laga boso hog- 
ar atras pa bin estableci 
na Aruba, yudando asina 
nos economia sigui draai. 
Aruba ta den recuperacion 
y esaki ta danki na tur es- 


nan cu ta biba akinan. Nos 


ta spera cu tur esnan cu a 
kere den Aruba den bon y 
mal tempo por sigiu yuda 
desaroya nos pais" Prome 
Minister a expresa. 


Informacion ta esencial pa bo ta bon prepara 
Sesion di informacion tocante transplante di 
rinon bon bishita na HOH 


Recientemente a tuma 
luga na Clinica di Dialisis 
di Horacio Oduber Hospi- 
tal (HOH) un sesion di in- 
formacion tocante trans- 
pante di riñon. Un sesion 
unda tabatin presente e 
team completo di HOH 
encarga cu transplante di 
riñon y tambe coleganan 
di Clinica di Dialisis hun- 
to cu specialista y trahado 
social. 


Anualmente ta organisa 
e sesion aki pa asina tur 
esnan interesa, tambe es- 
nan cu ya ta bezig cu test y 
tambe esnan cu ya ta riba 
lista pa haci un transplan- 
te di riñon pa asina nan ta 


bon informa di e proceso 
completo. Pa algun aña e 
sesion aki no a tuma luga 
door di e pandemia di Co- 
vid-19 pero awo Clinica di 
Dialisis a sali ful swing 
back cune. Un sala com- 
pletamente yen unda hopi 
informacion a wordo duna 
y experiencianan di pash- 
ent a ser intercambia. 


Ken por ta un donante di 
un riñon? 

‘Un donante por ta un 
famia of conocir cu ta dis- 
puesto pa hasi esaki. Esa- 
ki nos ta yama un donante 
bibo. E por ta tambe un 
persona cu na bida a dicidi 
cu despues cu e fayece di 


por duna su organonan 
na un persona cu mester, 
pues un donante postmor- 
tal’, asina Glenda Bosnie 
di team di transplantatie 
a conta. 


Ken por bin na remarke pa 
transplante di riñon? 

En principio tur persona 
cu ta dialisa por bin na re- 
marke pa un transplante. 
E nefrologo (specialista 
di riñon) ta evalua ken 
por bin na remarke. Esaki 
basa ariba criterianan in- 
ternacional. 


Por ehempel e pashent 
mester ta den condicion 
fisico stabiel y tambe 


e mester cumpli cu su 
‘vochtintake, remedi y 
mas. 


Criteria pa un donante di 
riñon 

E donante mester ta den 
un condicion fisico opti- 
mal y lo mester examina 
su sanger pa 

determina si e por ta un 
donante. 


Tambe e lo mester pasa 
den un serie di otro test- 
nan y 

su tipo di sanger mester 
ta compatibel cu esun di e 
pashent. 


Te cu awo tur transplante 


di riñon ta tuma luga na 
AMC Amsterdam Medisch 
Centrum Hulanda cual tin 
un acuerdo di cooperacion 
pa algun aña caba. Puesn 
anualmente tin diferente 
pashent ta bay pa asina 
haci un transplante di ri- 
ñon na Hulanda unabes 
logra haya un donante. 


Un anochi sumamente 
interesante cu hopi inter- 
cambio di informacion. 
Danki ta bay na tur pro- 
fesional cu a brinda in- 
formacion, tambe team 
completo di transplante di 
riñon y coleganan di Cli- 
nica di Dialisis cu a haci e 
anochi aki posibel. 

SABIDURIA DEN NOS ALEGRIA 


Skirbi pa Ruthy “Lady Ruth” Vrieswijk-Bergen 


E fin di siman trai lomba, Aruba a despedi di otro 2 baluarte 
cu a wordo yama pa bay nos dilanti. 


Un ta e gentil cabayero- 
ruman di tur e masonnan 
, Sr. Lodewijk . F. “Louis” 
van Delden, di Lodge El 
sol naciente y miembro 
activo te na ultimo segun 
su salud a duna, di varios 
otro capitulonan, manera 
Rose Croix y mas organi- 
sacionnan masonico. Un 
shon di hende cu hopi 
conosemento y hopi sabi- 
duria riba tereno di bida, 
spiritualidad y caridad. 
Un bon persona cu a yuda 
ken cu a bati na su porta 
cu conseho y mas. Brother 
Louis a yega e bunita edad 
di 87 anja. E ta e tata di 
entre otro mi bon amiga 
Milly van Delden, cu nos a 
conose hopi anja pasa , ora 
Milly tambe a join y bira 
un lider scout di e grupo 
Kimball O”Hara. Domi- 
nee Jan Rinzema di Kerki 
Oranjestad, cu su bunita 


curason a guia un bunita 
sirbishi di gradicimento 
pa e bida rico na sabiduria 
y conosemento di Louis 
van Delden. Lady Ruth a 
canta dos cantica gospel 
hopi bunita, ariba peticion 
di e yuinan Milly y Myrna. 
Ela wordo acompanja riba 
e orgel grandi , unico den 
su sorto riba Aruba, toca 
pa Sr. Jan Willeboordse 
den un forma magnifico, 
organista profeshonal cu 
curason. Nos a hasi es- 
aki di curason . Despues 
Ruthy a recita un bunita 
poema acrostico na ingles, 
cu Louis su nomber. Y 
manera no ta un secreto 
mas, rumannan mason 
di Louis a tene “wacht” of 
guardia banda di e kaha, 
den cual un bon tata, welo, 
bisawelo, amigo y ruman 
tawata reposa. 

E otro baluarte cu nos ta 


bisa ayo y te despues, ta 
e bunita, simpatico, cari- 
noso y talentoso artista 
cantante di e agrupacion 
Chicas Gaiteras, Carolyn 
Kelly, kende a fayece te na 
Spanje, Europa. 

Nos por a lesa di esey den 
nos corantnan local. Den 
un tempo record a traha 
duro y tene un concierto di 
kita sombre, un concierto 
cu a papia di e bida yen di 
alegria y canto sublime di 
Carolyn Kelly, un hende 
cu ta bisa locual e ta sinti 
y sinti locual e ta bisa, 
my kind of people !. Roy- 
al Funeral Home tawata 
yen yen paden y pafor , di 
famia, amigonan, cono- 
sirnan y fanaticonan di 
Carolyn y Chicas Gait- 
eras. Nos no por a bay mas 
tempran pa scucha e otro 
artistanan duna nan pre- 
sentacion , pero ta pensa 
cu sigur esey tambe a bay 
bunita. Chicas Gaiteras 
a para toca y canta pafor 
bau di un tent, mientras 
centenares di hende cu 
a bin despedi y scucha e 
concierto, tawata para bao 
shelo na strea. Por a sinti 
e emocionnan mixto den 
e bunita energia cu a ron- 
dona. 

E motor Marion Wer- 
leman cu ta bon conosi pa 
letranan fabuloso impac- 
tante di e cancionnan cu 
Chicas Gaiteras ta canta, 
a repasa e canticanan cu e 
strea y curason di e grupo 
aki, Carolyn Kelly a canta. 
Nan a clausura e concierto 
cu e cancion di mas mas 
bunita canta pa Carolyn, 
cu ta e cantica WELA. 
Nan hit di oro mas grandi 
pa e temporada di Pascu. 
Ki emocional y bunita pa a 
wak un di e integrantenan 


di Chicas, cana bin busca 
e bunita y dushi wela di 
Carolyn pa e a para cu 
nan bau e tent, mientras 
tawata cantando WELA. 
Y despues a busca Carolyn 
su Mama tambe. Y cu for- 
sa di ariba, tur dos a canta 
y move un crenchi ariba e 
dushi ritmo di WELA. 

Hopi colega den prensa y 
publico a filma e dushi y 
inolvidabel concierto aki 
como homenahe na Caro- 
lyn y ta hopi a saca potret 
cu nan celular pa tin recu- 
erdonan bunita di e musi- 
ca y canto di e dushi hende 
muhe aki cu a impacta cu 
su presencia y participa- 
cion artistico den Chicas 
Gaiteras pa hopi anjas. 

Tur hende hisa man ! Tur 
hende hisa man ! Cu man 
na laira ! Bati bati man, 
bati man pa Carolyn , bati 
bati man, bati man pa 
Carolyn ! Asina e conci- 
erto a culmina cu pueblo 
di Aruba, hendenan den 
bistirnan floria, tur na col- 
or alegre, manera e alegria 
di Caro tawata. Tristeza 
a cana man den man cu 
alegria, pasobra, cu dolor 


na curason, ta bisa ayo y 
te despues na Caro Caro 
Carolyn. 

Danki Gilmar Croes, cu 
tawata man drechi di 
Marion Werleman den 
pone e concierto aki riba 
pia. Y tur cu a coopera den 
un of otro forma, pa des- 
pedida di un yiu di tera, 
un di e yui muhenan tal- 
entoso di Vicente Kelly 
dfm, cu tampoco Aruba 
por lubida. Manera e can- 
tica bunita Wela ta bisa 
:’Bendishon wela”, nos ta 
bisa :” Bendishon Caro- 
lyn “ Luz eterno y amor 
infinito rondonabo den e 
Reino Celestial. Danki pa 
a stima bo isla y bo cultura 
asina hopi !!! 

Shonnan, danki pa lesa 
nos relato, “Stay safe, love 
you too “! Un bearhug pa 
tur cu tin mester di dje. 
Nos ta sigui duna Dios 
danki pa tur tur cos. E tin 
tur cos den su man. E ta 
Alfa y Omega. 

Un biaha mas, nos con- 
dolencia, consuelo y amor 
na tur famia, amigo y fa- 
naticonan di e dos balu- 
artenan aki. 


“ 


Diamars 13 Juni 2023 

Centro de Taekwondo Estrella en 


Despues cu Nicole Tromp Center a sali Best Fighter 


of Estrella Taekwondo 


cuminsa yena cu atleta 


den Cas Bon Taekwondo 


Cup 
hopi mayor a busca camin- 

da de Estrella Taekwondo 
Center pa nan yiunan. 


El Maestro Nuno Tromp 
de Estrella Taekwondo 
Center ta produce atleta 
femenino cu ta bira Best 
Fighter. 

Toldo del area de Den y 
Santa Cruz por Nicole 
Tromp. 

Nicole Tromp ta a ehempel 
pa y bario de santa cruz. 
Espero seguir a Nicole 
Tromp en movecion 

den Taekwondo y ta de- 
sea di bira manera Nicole 


Nuno Tromp tin un cu- 
rason grandi pa mucha 
y ta dedica su tempo pa 
duna nan e diciplina pa 
nan bira manera 

Nicole Trompo. Estrella 
Taekwondo Center ta con- 
ta cu varios trastornos, 
manera Master Leo Dirksz 
cu tin su lombrishi 

den Estrella Taekwondo 
Center. 


Centro de Taekwondo Es- 
trella en bira y centro de 
Taekwondo en Santa Cruz. 

Associate Appreciation Week 2023: 
Aruba Marriott a celebra un siman 


cu tur asociado 


Siendo un di e hotelnan mas grandi 
di Aruba, cu riba 1300 empleado 
den servicio directo, Aruba Marri- 
ott Resort & Stellaris Casino a or- 
ganisa un siman di evento pa honra 
su empleadonan. E ta un forma pa 
subraya e rol importante cu cada 
un ta hunga den e nivel halto di cal- 
idad di servicio cu ta ofrece diari- 
amente na e huespednan di e hotel. 

Dialuna 29 di mei 2023 Aruba 
Marriott a inicia su Associate Ap- 
preciation Week. E aña aki un bes 
mas Aruba Marriott a celebra un 
siman completo cu diferente activi- 
dad pa su asociadonan. Di e mane- 
ra aki ta gradici e asociadonan di 
Aruba Marriott pa nan dedicacion 
continuo. 

Ruthline Theysen, Complex Di- 
rector of Human Resources, a co- 
menta cu e Associate Appreciation 
Week a bay hopi bon. E asociad- 
onan di Aruba Marriott a atende 
masalmente na e actividadnan. 
Aruba Marriott tin 1300 asociado 
dividi entre Aruba Marriott Resort 
& Stellaris Casino, Ocean Club y 
Surf Club. Tabata henter un siman 
di actividad cu a varia den orario 
pa asina tur asociado por disfruta 
cu nan colega. E Associate Appreci- 
ation Week ta un manera pa yama 
danki na un y tur pa e trabou cu 
nan ta eherce pa Aruba Marriott. 

E “Associate Appreciation Week” 
di Aruba Marriott a inicia dialuna 
cu un lunch den e grandioso ball- 
room cu un menu masha dushi 
mes. Tur asociado a disfruta di e 
lunch. Tambe a cuminsa cu nan ca- 
reer journey, a duna e asociadonan 


un mapa den un estilo di scavenger 
hunt. E asociadonan di Aruba Mar- 
riott tabatin 1 siman pa bay cera 
conoci cu diferente departamento 
cu Aruba Marriott ta conta cu ne. 
Ademas por a haci un tarea chikito 
pa mira cua lo bira nan next move 
den nan carera. 

Hofi di Aruba Marriott 

Diamars, cu ta e di dos dia, a or- 
ganisa un evento comunitario na 
Santa Rosa. Un grupo di mas o 
menos 60 asociado a yega mainta 
trempan pa asina planta mata. 
Varios di e matanan cu a planta ta 
protehi pa Aruba. Ademas di plan- 
ta mata Aruba Marriott a adopta 
un area y lo mantene durante aña. 
E area adopta ta hiba e nomber di 
“Hofi Aruba Marriott”. Durante at- 
ardi a tene un “Let's Play Game” den 
e ballroom di Aruba Marriott. Den 
e atardi aki e departamentonan a 
competi contra otro pa gana premi- 
onan fabuloso. Por a mira diferente 
departmaneto y asta ehecutivonan 
disfruta di e wegenan. 

A disfruta di pelicula 

Diaranson mainta trempan e ball- 
room di Aruba Marriott tabata 
completamente yena cu e asociad- 
onan pa asina nan hunga bingo. Ta- 
batin bailamento y entretenimento 
di Tyson Croes. E asociadonan a 
pasa bon y baila. Tur hende taba- 
tin un sonrisa riba nan cara, esaki 
ta loke ta haci Aruba Marriott con- 
tento. Anochi tabatin un evento pa 
famia na Drive Inn. A treat tur aso- 
ciado hunto cu nan famia pa mira e 
pelicula di “The Super Mario Bros”. 
Ademas e asociadonan a haya treat 


di popcorn, hamburger, hotdog y 
mas pa asina nan pasa tempo cu 
nan famia. Motibo cu a dicidi pa 
organisa un evento ta pasobra Aru- 
ba Marriott ta gradici e sosten cu 
e famia ta duna na e asociadonan. 
Wega di kickball 

Diahuebs anochi a organisa un 
evento for di 8:00 pm te cu diabi- 
erna 4:00 am. E tabata un evento 
di kickball caminda 12 departa- 
mento a participa den e wega. Ta- 
batin alrededor di 500 hende a 
yega na Centro di Bario Noord sea 
ta pa hunga of pa apoya. Tur placa 
recauda na bar a bay pa e team di 
softball di Centro di Bario Noord. 
Aruba Marriott a percura pa por 
tin foodtruck presente pero tambe 
koffie pa nan tur disfruta sin pega 
soño. Tur colega a disfruta di even- 
to di kickball. 

E hende na prome luga 

E ultimo evento a tuma luga dia- 
bierna anochi y tabata un wega di 
bowling. Ademas tabatin un silent 
disco, algo practicamente nobo y 
trending. Esnan cu no kier a hunga 
a disfruta di musica y pasa rato cu 
nan colega. E tabata un evento cu 
a bay hopi bon. Pafo tabatin pho- 
tobooth pa e asociadonan saca 
potret. Internacionalmente ta cel- 
ebra Associate Appreciation Week 
den luna di Mei. Marriott Interna- 
tional ta cumpliendo 96 aña y esey 
ta e motibo cu nan ta celebra tur 
aña den luna di Mei. 

Ruthline Theysen a menciona cu 


Mr. Bill Marriott semper ta bisa 
“put people first”, esaki ta nifica 
cu si bo take care di bo asociado, 
nan lo take care di e huespednan y 
asina tur hende ta contento. 
Dedica na e asociado 

Por ultimo Ruthline Theysen, Com- 
plex Director of Human Resources, 
a gradici e team di Human Re- 
sources mirando cu nan a organisa 
e siman aki dedica na tur asociado. 
Ademas a gradici na e asociadonan 
cu a participa den e evento y tam- 
be na e management team y team 
ehecutivo cu a coopera y asisti na 
varios evento. 

Aplica awe mes! 

Aruba Marriott semper ta buscan- 
do colega nobo pa forma parti di 
nan ekipo. Si abo ta buscando tra- 
bou, subi riba e website di Aruba 
Marriott: https://careers.marriott. 
com/ y haya chens di uni na e famia 
grandi di Aruba Marriott. 

Tocante Aruba Marriott Resort & 
Stellaris Casino 

Aruba Marriott Resort & Stellaris 
Casino a habri na aña 1995 cu 411 
camber y a añadi tres camber na 
2018. Na aña 1999 a habri Ocean 
Club cu 311 camber y na aña 2004 
a habri Surf Club cu 900 camber. 
Na tur, e famia di Marriott Aruba 
ta consisti di mas o menos 1200 
empleado den servicio directo. E 
compleho di Marriott Aruba ta 
esun di mas grandi den henter Ca- 
ribe, tanto den cantidad di camber 
como den cantidad di empleado. 


